125 



Forbindelse hermed Jagtforeningens nu afskaffede Præmiering 

 af visse Rovfugle. 



2. Ægsamleriet. 



3. Skovenes forstmæssige Drift. 



Hvad det første Punkt angaar, tror jeg, at det er den vigtigste 

 Grund til Rovfuglenes Aftagen. For at frede Fasaner og Agerhøns 

 nedskydes enhver Rovfugl, der kommer indenfor Bøssens Række- 

 vidde, næsten uden Hensyn til, hvilken Art den hører til. Jagt- 

 ejerne opmuntrer ofte deres Jagtpersonale til Bortskydning ved at 

 give ret betydelige Skydepenge for hver nedlagt Rovfugl, ofte en 

 Krone eller mere pr. Stk. Fuglene skydes ikke blot paa Træk- 

 ket, men ogsaa ved Rederne. De, der falder paa Trækket, er 

 maaske mest andre Landes Rovfugle, men ogsaa en Mængde 

 af vore egne maa selvfølgelig samtidig lade Livet. Værst er 

 Bortskydningen ved Reden. Næsten alle Rovfuglene ligger fast 

 paa Æggene, og det er ingen større Kunst at skyde en Rovfugl, 

 naar den tungt basker ud af Reden. Og de nedskydes overalt, 

 og alle Arter uden Forskel; ja, selv Musvaagen, der er fredet en 

 Del af Aaret, maa i Reglen dele Skæbne med de andre Rov- 

 fugle, den udgives blot for en Duehø^. — Jagtforeningens nu 

 afskaffede Skydepræmier for visse Arter af Rovfugle forøgede 

 selvfølgelig Lysten til Udryddelsen, og det kunde være en helt 

 god Forretning for mangen en Jæger, en Forretning, der dog 

 kunde have den gode Side, at Jægerne af og til bevarede de 

 gamle Fugle og kun skød Ungerne bort. Naar de gamle Fugle 

 blev i Live, var de ligesom en Kapital, hvoraf der hvert Aar i 

 Juni — Juli kunde indkasseres Renter. Jeg kender selv flere af 

 den Slags Tilfælde. Masser af Rovfugle falder som Ofre for ud- 

 lagt Gift, og der er Amter, hvor næsten enhver faar Lov at lægge 

 Gift ud. Den barbariske Fangst i Pælesakse behøver jeg næppe 

 mere end at nævne. 



Jeg skylder dog Retfærdigheden at tilføje, at der nu af mange 

 Jægere og paa mange Godser, navnlig hvor der ikke findes 

 Fasanerier, gaaes betydeligt mere lempeligt til Værks mod Rov- 

 fuglene, og selve Afskaffelsen af Jagtforeningens Præmier synes, 

 uanset den Motivering, hvormed Afskaffelsen blev vedtaget, ogsaa 

 at tyde paa, at der mange Steder er ved at danne sig en noget 

 ændret Opfattelse af Rovfuglenes Bet3^dning, saa at der mange 

 Steder nu mulig vil blive lidt Fred fra Jægernes Side for de 

 sidste Rester af vor Rovfuglefauna. Heller ikke har man ret 



